Bush

Οι Bush είναι ένα αγγλικό ροκ συγκρότημα που δημιουργήθηκε στο Λονδίνο το 1992. Το συγκρότημα αποτελείται από τους Gavin Rossdale (φωνητικά και κιθάρα), Robin Goodridge (ντραμς), Chris Traynor (κιθάρα) και Corey Britz (μπάσσο). To 1994, οι Bush γνώρισαν άμεση επιτυχία με την κυκλοφορία του πρώτου τους άλμπουμ Sixteen Stone το οποίο έχει αναγνωριστεί 6 φορές πολυ-πλατινένιο από την RIAA. Θεωρούνται ένα από τα πιο επιτυχημένα συγκροτήματα της δεκαετίας του 1990 έχοντας πουλήσει πάνω από 10 εκατομμύρια δίσκους στις ΗΠΑ. Παρά την επιτυχία τους στις ΗΠΑ, το συγκρότημα ήταν λιγότερο γνωστό στον τόπο προέλευσής του και γνώρισε ελάχιστη επιτυχία εκεί. Πολλά singles των Bush κατάφεραν να ανεβούν στην κορυφαία δεκάδα του Billboard τσαρτ ενώ το άλμπουμ τους Razorblade Suitcase κατέκτησε την πρώτη θέση το 1996. Το συγκρότημα διαλύθηκε το 2002 αλλά επανενώθηκε το 2010 και έχει κυκλοφορήσει τρία άλμπουμ από τότε: The Sea of Memories (2011), Man on the Run (2014), and Black and White Rainbows (2017).

 Μετά την αποχώρηση του από το προηγούμενο συγκρότημα του, Midnight , ο Gavin Rossdale συνάντησε τον κιθαρίστα Nigel Pulsford to 1992. Οι δυο τους δέθηκαν με βάση το θαυμασμό τους για το αμερικάνικο εναλλακτικό ροκ συγκρότημα Pixies και δημιούργησαν το συγκρότημα Future Primitive. Στο συγκρότημα στη συνέχεια εντάχθηκε ο μπασίστας Dave Parsons και ο ντράμερ David Goodridge και σύντομα το όνομα τους άλλαξε σε "Bush" εμπνευσμένο από την περιοχή "Shepperd's Bush" του δυτικού Λονδίνου στο οποίο κατοικούσαν τα μέλη. Στα τέλη του 1994 κυκλοφόρησαν το άλμπουμ Sixteen Stone μέσω του μουσικού παραγωγού Rob Kahane. Τα singles "Comedown" και "Glycerine", έξι μήνες μετά την κυκλοφορία του δίσκου άρχισαν να γνωρίζουν μεγάλες πωλήσεις στις ΗΠΑ μεγάλη επιτυχία στα αμερικάνικα τσαρτς. Το 1996 το συγκρότημα κυκλοφόρησε το πρώτο του single "Swallowed" από το δεύτερο του δίσκο Razorblade Suitcase. Το άλμπουμ κατέκτησε την πρώτη θέση στα τσαρτ των ΗΠΑ αλλά πολλών ευρωπαϊκών χωρών. Λίγο αργότερα το συγκρότημα κυκλοφόρησε το άλμπουμ "Deconstructed" το οποίο περιείχε τέκνο και χορευτικές διασκευές του δεύτερου δίσκου του. Το άλμπουμ επιμελήθηκε ο μουσικός παραγωγός Steve Albini που είχε δουλέψει με τους Nirvana στο τελευταίο τους δίσκο In Utero και έγινε πλατινένιο σε λιγότερο από ένα χρόνο μετά την κυκλοφορία του. Τον Οκτώβριο του 1999 το συγκρότημα κυκλοφόρησε τον τρίτο του δίσκο The Science of Things ο οποίος αποτέλεσε μεγάλη μετάβαση από τα δύο προηγούμενα άλμπουμ του συγκροτήματος. Σε αντίθεση με τους προηγούμενους δύο δίσκους που ήταν επηρεασμένοι από το grunge ρεύμα, αυτός περιείχε αρκετές επιρροές από την ηλεκτρονική μουσική . Αν και ο δίσκος είχε ορισμένα πετυχημένα κομμάτια δεν κατάφερε να μπει στην κορυφαία δεκάδα των τσαρτς. Ωστόσο η ζωντανή εμφάνιση του συγκροτήματος στο φεστιβάλ Γούντστοκ του 1999 βοήθησε το δίσκο να αναδειχθεί πλατινένιος παρά την αρχική του πορεία. Τον Οκτώβριο του 2001, μέσω της δισκογραφικής Atlantic Records οι Bush κυκλοφόρησαν τον τέταρτο δίσκο τους, Golden State. Η κυκλοφορία του δίσκου στόχευε στην επιστροφή του συγκροτήματος στον ήχο και στο στυλ των δύο πρώτων τους άλμπουμ, ωστόσο δε γνώρισε την επιτυχία που αυτοί είχαν. Εξαιτίας των όλο και λιγότερων πωλήσεων και της απουσίας στήριξης από την Atlantic Records, οι Bush διαλύθηκαν το 2002. Στις 22 Ιουνίου του 2010 ανακοινώθηκε ότι οι Bush θα έδιναν την πρώτη τους συναυλία μετά από οχτώ χρόνια. Η νέα σύνθεση του συγκροτήματος με τον Chris Traynor και Corey Britz οι οποίοι αντικατέστησαν τους Pulsford και Parsons αντίστοιχα έδωσε 7 συναυλίες παίζοντας τραγούδια από τους προηγούμενους 4 δίσκους των Bush αλλά και ένα νέο κομμάτι, το "Afterlife". Τον Σεπτέμβριο του 2011 κυκλοφόρησε ο νέος δίσκος του συγκροτήματος, The Sea of Memories ο οποίος έφτασε στο Νο. 18 του Billboard Top 200. Το τραγούδι Into The Blue" συμπεριλήφθηκε στο soundtrack άλμπουμ της ταινίας The Avengers. Το συγκρότημα το 2012 πήγε συμμετείχε στην περιοδεία των Nickelback, The Here and Now. Τον Οκτώβριο του 2014 το συγκρότημα κυκλοφόρησε τον έκτο δίσκο του Man on the Run. Το κύριο single του δίσκου θα ήταν το "The Only Way Out". Ένα μήνα αργότερα, τον Νοέμβριο το συγκρότημα ανακοίνωσε μια περιοδεία για τους πρώτους μήνες του 2015. To 2016 κυκλοφόρησε το βίντεο κλιπ του κομματιού "People at War". Στις 10 Μαρτίου του 2017 κυκλοφόρησε το έβδομο άλμπουμ του συγκροτήματος, Black and White Rainbows, ενώ την ίδια μέρα κυκλοφόρησε το κύριο single του δίσκου "Mad Love". Gavin Rossdale - κιθάρα, φωνητικά (1992–2002, 2010–σήμερα) Chris Traynor - κιθάρα (2002, 2010–σήμερα) Corey Britz – μπάσσο, δεύτερα φωνητικά (2010–σήμερα) Robin Goodridge – ντραμς (1992-2002, 2010–σήμερα) Nigel Pulsford - κιθάρα, δεύτερα φωνητικά (1992-2002) Dave Parsons - μπάσσο (1992-2002) Sacha Puttman - πλήκτρα, δεύτερα φωνητικά (2002) Sibyl Buck - μπάσσο (2012,2013) Sixteen Stone (1994) Razorblade Suitcase (1996) The Science of Things (1999) Golden State (2001) The Sea of Memories (2011) Man on the Run (2014) Black and White Rainbows (2017) Επίσημος ιστότοπος Η σελίδα του συγκροτήματος στο Facebook Το προφίλ του συγκροτήματος στο Instagram